als_Latn dik_Latn sag_Latn
UEFA ka aprovuar të enjten idenë për të zëvendësuar ndeshjet miqësore me një garë të vërtetë që të çon në Europian. Liga e kombeve do të nisë nga sezoni 2018-2019. Është komiteti ekzekutiv i kësaj organizate që ka vendosur një gjë të tillë pas marrëveshjes së Astanës. 54 federata do të ndahen në katër divizione në bazë të klasifikimit. Çdo divizion do të ketë katër grupe. Për divizionin A do të ketë katër skuadra në grup dhe 3-4 skuadrat e tjera. Skuadrat do të sfidohen në ndeshje vajtje ardhje mes shtatorit dhe nëntorit. Grupi i parë ose “top grupi” do të luajë në qershor të 2019-s por edhe në vitet e Botërorit. Çdo divizion do të ketë fitues i cili do të jetë i kualifikuari automatikisht për në Europian Euro 2020, ndryshe nga ndeshjet kualifikuese edhe ndeshjet në “Play-off”.
Është kjo ideja më e re e UEFA-s, për të krijuar Ligën e Kombeve, duke nisur nga sezoni 2018-2019. Do të përfshijë të gjitha 54 Federatat anëtare të UEFA-s dhe të cilat do të kenë mundësi të luajnë me njëra-tjetrën një kompeticion të ngjashëm me kampionatet e fundjavës. Lajmi është publikuar nga UEFA është miratuar kompeticioni i ri, që do të startojë pas Botërorit të vitit 2018.
Si funksionon? – 54 përfaqësueset e kontinentit europian do të ndahen në tre ose katër kategori dhe skuadrat mund të lëvizin në kategori me ngjitje ose zbritje në bazë të vendeve që do të zënë në divizionet përkatëse. 16 skuadrat më të mira të kontinentit do të luajnë në grupin e parë, që përbëhet dhe nga skuadrat më të forta. Ndeshjet mes tyre ato do t’i zhvillojnë në një periudhë dyvjeçare gjatë datave kur janë parashikuar miqësoret dhe do të luajnë me sistem vajtje-ardhje. Sipas drejtuesve të UEFA-s, Liga e Kombeve do të jetë kompeticioni i tretë më i rëndësishëm në botë për përfaqësueset, pas Botërorit dhe Kampionatit Europian.
Pra nga viti 2018, në Europë nuk do të ketë më ndeshje miqësore, por një turne mes të 54 vendeve anëtare të futbollit në Kontinentit tonë, të cilat do të luajnë me njëra-tjetrën të ndara në Divizione të ndryshme, dhe formula do të jetë e njëjtë me atë të kampionateve në Europë, me skuadrat që do të kenë mundësi të ngjiten ose të zbresin në kategori, në varësi të rezultateve që do të arrijnë.
als_Latn als_Latn als_Latn als_Latn